Készítsd el nálunk az örök kerámiavirág-csokrodat! - Minden évszak új virágokat hoz a Manzárdba
🌼 Egy csokor, ami nem hervad el – és minden évszakban új arcát mutatja. Ha mindig is szeretted volna kipróbálni a kerámia virágkészítést, most egy teljesen megújult formában vár az egyik legkedveltebb Manzárd workshop! A kerámiavirágok mostantól az évszakokkal együtt változnak: tavasszal, nyáron, ősszel és télen más-más növények kerülnek a középpontba, így időről időre új virágokkal bővítheted a saját, soha el nem hervadó kerámiacsokrodat. 🍂 Ősszel a természet egészen más arcát mutatja. A harsány nyári virágok helyét lassan átveszik a gazdagabb formák, az érett termések és a visszafogottabb színek – ezt a hangulatot hozzuk el most a Manzárdba is. Az őszi kollekcióban három karakteres növényből választhatsz: mákgubót, krizantémot/dáliát és havasi gyopárt készíthetsz agyagból. Három egészen eltérő forma, amelyek együtt is gyönyörűen működnek, de a korábban nálunk készített kerámiavirágaid mellé is bekerülhetnek. Ha pedig már jártál korábban kerámiavirág workshopunkon, pont ez az egyik legjobb alkalom arra, hogy visszatérj: az új évszakkal új virágok érkeznek, így tovább növesztheted a saját Manzárd kerámiakertedet. 🌿 Miért lesz ez az alkalom igazán különleges? 🌷 Minden évszakban új virágok – A kerámiavirág workshop mostantól évszakonként megújuló kollekcióval vár. Nem kell tehát egyetlen alkalomnál megállnod: ősszel, télen, tavasszal és nyáron újabb növényekkel egészítheted ki az otthoni kerámiacsokrodat. 🌷 Három virág, három különböző karakter – Az őszi workshopon összesen 3 darab, legfeljebb 8 cm átmérőjű kerámianövényt készíthetsz. Az aktuális kollekció darabjai a mákgubó, a krizantém/dália és a havasi gyopár, amelyek közül kedved szerint válogathatsz. Lehet mindhárom különböző, de ha valamelyikbe különösen beleszeretsz, abból többet is készíthetsz. 🌷 Garantált sikerélmény akkor is, ha most fogsz először agyagot a kezedbe – Nem kell előzetes kerámiás tapasztalat. Balázs a workshop elején megmutatja az aktuális virágok elkészítésének technikáját, utána pedig önállóan dolgozhatsz, miközben végig ott vagyunk melletted, ha segítségre van szükséged. A cél nem a botanikai tökéletesség: éppen a kézzel formázott szirmok, apró szabálytalanságok és különbségek teszik majd igazán a tiéddé a virágokat. 🌷 A formázás után jöhet a szín – A workshop utolsó részében szabadon megfestheted az elkészült virágaidat. Dolgozhatsz természetes, őszies árnyalatokkal, vagy teljesen el is szakadhatsz a valóságtól – egy rózsaszín mákgubónak vagy kék dáliának nálunk semmi akadálya. A teljes kerámiafesték-parkunk rendelkezésedre áll, felár ellenében pedig különleges magas tüzű mázaink közül is választhatsz. 🌷 Minden benne van az árban – A 9.990 Ft-os részvételi díj tartalmazza a három virághoz szükséges agyagot, a teljes műhely- és eszközhasználatot, a szakmai segítséget, az általunk ajánlott kerámiafestékek használatát, a transzparens mázat és mázazást, és kétszeri égetést, valamint a virágokhoz használható strapabíró dekordrótot. Ha nem szeretnél bajlódni a festéssel és a transzparens máz helyett valami extra színt szeretnél, a több mint 60 színt tartalmazó mázparkunk lehetőségei közül is választhatsz, felár ellenében. 🌷 Másfél óra kiszakadás a hétköznapokból – A Manzárd kerámiavirág workshopja nem tanfolyam, és nem is kell teljesítményként tekintened rá. Ez egy könnyed alkotóprogram, ahol agyaggal dolgozhatsz, kísérletezhetsz a formákkal és a színekkel, közben pedig ősszel és télen tea, rágcsálnivaló és a Manzárd megszokott, barátságos légköre vár. 🌼 Kezdd el – vagy folytasd – a saját kerámiakertedet! Egy alkalommal 3 darab, maximum 8 cm átmérőjű kerámianövényt készíthetsz. Az aktuális, őszi kollekció: • mákgubó • krizantém vagy dália (ki minek látja) • havasi gyopár A három darabot kedved szerint válogathatod össze az aktuális kollekcióból. Ha pedig már ott vannak otthon a korábbi Manzárd-virágaid, az új darabokkal tovább bővítheted a csokrodat. A virágkollekció évszakonként változik, ezért érdemes időről időre visszanézned hozzánk. 🌱🌸🌾❄️ 💰 Ár: 9.990 Ft/fő/ 3 darab virág Az ár tartalmazza a műhely- és eszközhasználatot, a szakmai segítséget, az általunk ajánlott izgalmas kerámiafestékek használatát, a mázazást, a kétszeri égetést, valamint ősszel és télen teát, tavasszal és nyáron limonádét, valamint rágcsákat is. A workshop napján egy-egy turnus 80 perces, hogy a fennmaradó időben legyen időnk felkészülni a következő csoport fogadására. Ha háromnál több virágot készítenél, erre felár ellenében van lehetőség. A felár az elkészíteni kívánt további tárgyak méretétől, mennyiségétől és az esetleges extra kívánságoktól függ. Ezen a workshopon kizárólag az aktuális évszak virágkollekciójába tartozó tárgyak készíthetők el, a meghatározott darabszámban, a megkapott agyagmennyiségtől függetlenül. Más tárgy elkészítésére ezen a programon nincs lehetőség. A meghatározott mennyiségen felüli agyag-és festékhasználatért, illetve az extra mázakért felárat számítunk fel. A tárgyad körülbelül 5-6 hét alatt készül el, az átvétel időpontjáról a workshopon kapsz tájékoztatást. A KÉPEK CSAK ILLUSZTRÁCIÓK! Mivel minden virág kézzel készül, a saját alkotásod formája, felülete és színe természetesen eltérhet a mintadaraboktól – éppen ettől lesz egyedi. Lemondás és időpontmódosítás A workshopra megvásárolt helyed konkrét időpontra szóló kreatív/szabadidős szolgáltatás igénybevételére jogosít. Amennyiben mégsem tudsz részt venni, kérjük, ezt legalább 72 órával a program kezdete előtt jelezd nekünk e-mailben. Ebben az esetben a részvételedet egy alkalommal díjmentesen áthelyezzük egy másik, szabad helyes időpontra a már megvásárolt témában. A workshop kezdete előtti 72 órán belül érkező lemondás, módosítási kérelem vagy meg nem jelenés esetén a részvételi díjat nem tudjuk visszatéríteni, és a helyet nem tudjuk automatikusan másik időpontra áttenni. Tudjuk, hogy bárkivel előfordulhat, hogy váratlanul közbejön valami. Ugyanakkor a személyes körülményeid – például betegség, munkahelyi elfoglaltság, utazási nehézség vagy családi ok – önmagukban nem minősülnek vis maior eseménynek. A helyedet átadhatod másnak, ha ezt legkésőbb a workshop napján írásban jelzed nekünk a manzard.workshop@gmail.com e-mail címen. 📅Időpont: A neked tetsző időpontot (dátum és óra) a lap tetején tudod kiválasztani és a kosárba tenni. 📍Helyszín: Manzárd Workshop és Kerámiabolt, 1082 Budapest, Kisfaludy utca 19. Banki átutalással és további kérdésekkel, egyedi ajánlattal kapcsolatban keress minket bizalommal az alábbi elérhetőségeken: 📩 Email: manzard.workshop@gmail.com 📞 Telefon: +36 20 542 2719 (hétfőtől péntekig 13-19 óráig) Előképzettséget nem igényel a program, azonban csak 10 éven felülieknek ajánljuk! Felhívjuk a figyelmedet arra, hogy a programon álló- és mozgókép felvételek készülnek. A programon való részvételeddel automatikusan hozzájárulsz azok közzétételéhez. Az elkészült felvételek az összes internetes felületünkön, valamint nyomtatott formában is megjelenhetnek, továbbá promóciós és marketing célokra is felhasználásra kerülhetnek.